Echo (televisiosarja)

Echo on yhdysvaltalainen Marion Dayren luoma Disney+-tilausvideopalveluun tuleva supersankarisarja, joka perustuu Marvel Comicsin Kaiku-sarjakuvahahmoon. Se tulee olemaan spin-off Disney+-sarjalle Hawkeye (2021) sekä Marvel Cinematic Universen (MCU) kymmenes Marvel Studiosin tuottama televisiosarja, jakaen tarinallisen jatkumonsa elokuvien ja muiden televisiosarjojen kanssa. Dayre toimii sarjan pääkäsikirjoittajana ja Sydney Freeland johtaa sarjan ohjaajien tiimiä.

Alaqua Cox palaa Hawkeyesta näyttelemään Maya Lopezia / Kaikua. Sarjassa näyttelevät myös Vincent D’Onofrio, Chaske Spencer, Tantoo Cardinal, Graham Greene, Cody Lightning, Charlie Cox, Devery Jacobs ja Zahn McClarnon. Sarjan kehitystyö alkoi maaliskuussa 2021, kun Etan ja Emily Cohenin palkattiin käsikirjoittajiksi sarjaan. Sarja julkistettiin virallisesti marraskuussa 2021 Disney+-päivänä, jolloin Dayren ilmoitettiin toimivan sarjan pääkäsikirjoittajana. Freeland palkattiin ohjaajaksi maaliskuussa 2022. Kuvaukset alkoivat Atlantassa huhtikuun 2022 lopulla ja päättyivät elokuussa 2022. Toukokuussa Catriona McKenzie palkattiin sarjan toiseksi ohjaajaksi.

Echo tullaan julkaisemaan Disney+:aan MCU:n viidennen vaiheen neljäntenä sarjana tammikuussa 2024.

Juoni 
Wilson Fiskin rikollisimperiumille aiemmin työskennellyt Maya Lopez palaa New Yorkista kotiinsa Oklahomaan, missä hänen on kohdattava menneisyytensä, ja puolustettava perhettään sekä intiaanireservaattiaan uudelta uhalta.

Näyttelijät

Päärooleissa

Jaksot 

|}

Tuotanto

Kehitys 
Alaqua Coxin ilmoitettiin joulukuussa 2020 näyttelevän Maya Lopezia / Kaikua Marvel Studiosin Disney+-sarjassa Hawkeye (2021). Maaliskuussa 2021 Marvel Studios oli aloittamassa kehitystyötä Lopeziin keskittyvälle Disney+-sarjalle, joka tulisi olemaan Hawkeyen spin-off, Etan Cohenin ja Emily Cohenin ollessa palkattuina käsikirjoittajiksi. Sarja julkistettiin virallisesti marraskuussa 2021 Disney+-päivänä nimellä Echo, Marion Dayren ollessa palkattuna pääkäsikirjoittajaksi Cohenien tilalle. Bert ja Bertie, jotka ohjasivat Hawkeyen jakson ”Kaikuja”, jossa Lopez esiteltiin, ilmoittivat, etteivät palaa ohjaajiksi spin-offiin, vaan uskoivat jonkun Amerikan alkuperäiskansaa edustavan olevan parempi vaihtoehto edesauttamaan hahmon tarinan kertomista. Maaliskuussa 2022 Sydney Freeland ilmoitti Instagramissa olevansa valittu sarjan ohjaajaksi. Marvel Studios vahvisti toukokuussa Freelandin valinnan ohjaajaksi, paljastaen, että Catriona McKenzie ohjaisi myös osan sarjan jaksoista. Marvel Studiosin johtaja Kevin Feige sekä Louis D’Esposito, Victoria Alonso, Brad Winderbaum, Stephen Broussard ja Richie Palmer toimivat sarjan vastaavina tuottajina yhden Dayren ja Jason Gavinin kanssa.

Käsikirjoittaminen 
Sarjan käsikirjoittajien tiimi muodostettiin jo projektin kehitystyön alkaessa maaliskuussa 2021. Dayren lisäksi sarjan käsikirjoittajiin kuuluvat Shoshannah Stern, Josh Feldman, Rebecca Roanhorse, Bobby Wilson, Steven Paul Judd, Jason Gavin, Ken Kristensen, Dara Resnik, Jessica Mecklenburg, Kaitlyn Jeffers ja Paloma Lamb. Helmikuuhun 2022 mennessä kaksi sarjan jaksoista oli saatu käsikirjoitettua. Sijaintipäällikkö Ryan Schaetzle sanoi tarinan sijoittuvan pieneen kaupunkiin.

Roolijako 
Coxin odotiettiin palaavan rooliinsa jo silloin, kun sarjan kehitystyö alkoi maaliskuussa 2021, ja tämä vahvistettiin, kun sarja julkistettiin marraskuussa 2021. Marvel Studios alkoi etsiä sarjalle muita näyttelijöitä elokuussa 2021, keskittyen erityisesti kuuroihin tai latinotaustaisiin naisiin. Huhtikuussa 2022 Vincent D’Onofrion ja Charlie Coxin paljastettiin palaavan aiemmista MCU-medioista näyttelemään Wilson Fiskiä / Kingpiniä ja Matt Murdockia / Daredeviliä. Kuun lopulla Devery Jacobsin raportoitiin näyttelevän hahmoa nimeltä Julie. Toukokuussa 2022 Marvel vahvisti Jacobsin roolivalinnan ja paljasti, että myös Chaske Spencer, Tantoo Cardinal, Cody Lightning ja Graham Greene näyttelisivät sarjassa, ja että Zahn McClarnon palaisi Hawkeyesta näyttelemään Mayan isää, William Lopezia.

Puvustus 
Stacy Caballero toimii sarjan puvustajana, työskenneltyään aiemmin apulaispuvustajana elokuvien Thor: Ragnarök (2017) ja Black Panther: Wakanda Forever (2022) parissa.

Kuvaukset 
Kuvaukset alkoivat Atlantan metropolisella alueella 21. huhtikuuta 2022, ja tulevat sijoittumaan myös Great Walton Railroadille, Freelandin ja McKenzien ohjatessa sarjan jaksot ja Kira Kellyn kuvatessa ne. Huhtikuun lopulla sarjaa kuvattiin myös Peachtree Cityssä. 16 – 20. toukokuuta kuvattiin maisemakuvia kahteen sarjan jaksoista eri puolilla Grantvilleä, muun muassa Grantvillen vesitornilla ja Bonnie Castlen lähettyvillä. Kuvaukset päättyivät 26. elokuuta 2022.

Jälkituotanto 
Toukokuussa 2023, Above the Linen Jeff Sneider mukaan, sarjalle kuvattiin alun perin kahdeksan jaksoa, mutta useiden tuotanto-ongelmien jälkeen, Feige ei pitänyt niitä julkaisukelpoisina. Aluksi keskusteltiin sarjan leikkaamisesta jälkituotannon aikana joko neljän tai kuuden jakson pituiseksi, mutta lopulta suurin osa sarjasta päätettiin kuvata uudestaan. Joel Pashby toimii sarjan leikkaajana.

Musiikki 
Helmikuussa 2023, Mato Wayuhi oli valittu sarjan musiikin säveltäjäksi.

Julkaisu 
Echo tullaan julkaisemaan kokonaisuudessaan Disney+:aan tammikuussa 2024. Se oli alun perin tarkoitus julkaista suoratoistopalvelu Disney+:aan kesäkuussa 2023. Dayre kuitenkin ilmoitti joulukuussa 2022, että sarjan julkaistaisiin vuoden kuluttua, vihjaillen sarjan saavan julkaisunsa vuonna 2023, Marvel Studiosin ilmoittaessa alkuperäiseksi julkaisupäiväksi 29. marraskuuta 2023. Echo on Marvel Studiosin ensimmäinen Disney+-sarja, jonka kaikki jaksot julkaistaan samana päivänä, vaikka yleensä studion Disney+-sarjojen jaksot ovat julkaistu viikottain. Sarjan odotetaan oleva osa MCU:n viidettä vaihetta.

Lähteet

Aiheesta muualla

2020-luvun yhdysvaltalaiset draamasarjat
Disney+-alkuperäissarjat
Marvel Cinematic Universen viidennen vaiheen televisiosarjat
Marvel Studiosin televisiosarjat